ແຂວງ Aceh ໄດ້ສ້າງສາ ຄືນໃໝ່ 10 ປີ ຫລັງສຸນາມິ ແຕ່ບາດແຜທາງຈິດໃຈ ກໍຍັງເຫລືອຢູ່
13 ປະ​ເທດ​ ໄດ້​ຮັບ​ຜົນ​ກະທົບ ຈາກ​ໄພ​ສຸນາມີ ປີ 2004 ທີ່​ໄດ້​ເອົາຊີວິດ​ຄົນ​ໄປ ເກືອ​ບຮອດ 2 ​ແສນ 5 ໝື່ນ​ຄົນ ແລະ​ເຮັດ​ໃຫ້​ເກືອ​ບ 5 ລ້ານ​ຄົນ ບໍ່​ມີ​ບ່ອນຢູ່​ອາ​ໄສ.
ວັນທີ 26 ເດືອນທັນວາ ມື້ນີ້ ເມື່ອ 10 ປີກ່ອນ ຄືໃນປີ 2004 ນັ້ນ ໄດ້ເກີດແຜ່ນດິນໄຫວຄັ້ງຮ້າຍແຮງ ຢູ່ໃຕ້ມະຫາສະມຸດອິນເດຍ ຊື່ງວ່າແຮງຫລາຍຈົນເຮັດໃຫ້ ເສ້ນສູນກາງຂອງໂລກສັ່ນຄອນ ແລະຍ້າຍອອກ ຈາກຈຸດຂອງມັນໄປ 2-3 ຊັງຕີແມັດ ຄື້ນຟອງຍັກ ສຸນາມິ ທີ່ຕິດຕາມມາ ໄດ້ສ້າງຄວາມເສຍຫາຍຢ່າງມະຫາສານ ໃຫ້ແກ່ເກາະ Sumatra ຂອງອິນໂດເນເຊຍ ຜູ້ສື່ຂ່າວ VOA Steve Herman ໄດ້ໄປຢ້ຽມຢາມເມືອງ Banda Aceh ຂອງ ອິນໂດເນເຊຍ ແລະລາຍງານມາວ່າ ເຖິງແມ່ນວ່າ ຫລັກຖານທີ່ ເປັນຕົວຕົນຂອງຄວາມເສຍຫາຍ ຍັງເຫລືອບໍ່ຫລາຍກໍຕາມ ຫາກ ແຕ່ວ່າບາດແຜທາງດ້ານຈິດໃຈ ໃນບັນດາຜູ້ທີ່ລອດຊີວິດມາໄດ້ ນັ້ນ ແມ່ນຍັງຝັງເລີກຢູ່ ດາຣາມີລາຍລະອຽດມາສະເໜີທ່ານ ມີອະນຸສອນ ປ່າຊ້າແລະຂຸມຝັງສົບໝູ່ ຫລາຍໆແຫ່ງ ຢາຍຢູ່ທົ່ວແຂວງ Aceh ຊຶ່ງເປັນ ພື້ນທີ່ທາງບົກທີ່ຢູ່ໃກ້ທີ່ສຸດ ກັບບ່ອນເກີດແຜ່ນດິນໄຫວຮ້າຍແຮງຂະໜາດ 9 ຈຸດ ຣິກເຕີ້ ທີ່ກະຕຸ້ນໃຫ້ເກີດຟອງຍັກສຸນາມິນັ້ນ ອິນໂດເນເຊຍ ແມ່ນມີຄົນຕາຍແລະບາດເຈັບຫລາຍທີ່ສຸດ ໃນຈຳນວນ 13 ປະເທດ ທີ່ ໄດ້ຮັບຜົນກະທົບຈາກໄພທຳມະຊາດດັ່ງກ່າວ ທີ່ໄດ້ເອົາ ຊີວິດຄົນໄປເກືອບຮອດ 2 ແສນ 5 ໝື່ນຄົນ ຊຶ່ງໜຶ່ງສ່ວນສາມໃນນັ້ນ ແມ່ນເດັກນ້ອຍ ແລະເຮັດໃຫ້ເກືອບ 5 ລ້ານຄົນ ບໍ່ມີ ບ່ອນຢູ່ອາໄສ ຜູ້ລອດຊີວິດຄົນໜຶ່ງ ນາງ Salmi Hardiyanti ສູນເສຍພີ່ນ້ອງໄປ 23 ຄົນ ທີ່ຍັງຫາສົບ ບໍ່ເຫັນເລີຍ ຄືກັນກັບກໍລະນີຄົນອື່ນໆອີກຫລາຍ ໝື່ນຄົນ almi ເວົ້າວ່າ ເມຍຂອງຜູ້ລອດຊີວິດມາໄດ້ອີກຄົນໜຶ່ງ ຄືທ້າວ Samsui Bahri ແມ່ນຮວມຢູ່ໃນພວກ ທີ່ເສຍຊີວິດກ່ອນໝູ່ ຍ້ອນຖືກສຸນາມິຊັດເອົາໄປ ເພາະວ່າຕອນນັ້ນ ນາງຢູ່ເຮືອນ ຊຶ່ງຢູ່ ຫ່າງຈາກຊາຍຫາດໄປພຽງແຕ່ 20 ແມັດເທົ່ານັ້ນ ກຸ່ມຊ່ວຍເຫລືອກຸ່ມໜຶ່ງໄດ້ປຸກເຮືອນ ຫລັງໃໝ່ໃຫ້ທ້າວ Samsui ຢູ່ບ່ອນທີ່ເຮືອນຫລັງເກົ່າຂອງລາວ ຕັ້ງຢູ່ ທ້າວ Samsui ເວົ້າວ່າ: 3 ກິໂລແມັດ ເລິກເຂົ້າໄປໃນເກາະສຸມາດຕຣານັ້ນ ມີອະນຸສອນຂອງພະລັງອັນຮ້າຍແຮງ ຂອງຟອງຍັກສຸນາມິ ຕັ້ງຢູ່ ນັ້ນກໍຄືຊາກກຳປັ່ນເຂົ້າຂີ້ມ້ຽງລຳໜຶ່ງ ໜັກ 2,700 ຕັນ ຍາວ 69 ແມັດແລະກວ້າງ 19 ແມັດ ຊຶ່ງກ່ອນນີ້ ເປັນເຮືອປັ່ນໄຟຟ້າຢູ່ນອກຝັ່ງທະເລ ຟອງຍັກ ສຸນາມິ ທີ່ຊັດເຂົ້າປະທະຝັ່ງຊຸດທີສອງ ໄດ້ຊັດກຳປັ່ນລຳນີ້ຂຶ້ນຝັ່ງມາຢອງຢູ່ເທິງຫລັງຄາ ເຮືອນສອງຫລັງ 5 ກິໂລແມັດ ໄກຈາກຈຸດທີ່ຕັ້ງເດີມຂອງມັນ ຢູ່ທີ່ໂຮງຮຽນມັດທະຍົມຂອງເມືອງນັ້ນ ມີນັກຮຽນພຽງ 60 ຄົນລອດຊີວິດມາໄດ້ ຈາກນັກ ຮຽນທັງໝົດ 400 ຄົນ ໜຸ່ມນ້ອຍ Surya ຮຽນຢູ່ໂຮງຮຽນນີ້ ລາວມີອາຍຸພຽງ 7 ປີ ຕອນທີ່ເກີດໄປໄພຫາຍະນະ ຄັ້ງນັ້ນ ແລະສູນເສຍສະມາຊິກຄອບຄົວໄປ 12 ຄົນ ພວກພະນັກງານກູ້ໄພມາພົບເຫັນ ລາວ ທ່າມກາງຊາກຫັກພັງ ໃນສະພາບຂາຫັກເບື້ອງໜຶ່ງແລະມີບາດແຜອື່ນໆອີກ ລາວ ໄດ້ນອນຮັກສາໂຕຢູ່ໂຮງໝໍ ຮອດເດືອນໜຶ່ງ ທ້າວ Surya ເວົ້າວ່າ: ບັນດາອົງການຈັດຕັ້ງ ທັງສາກົນແລະພາຍໃນປະເທດ ໄດ້ສົ່ງພະນັກງານ ຈຳນວນຫລວງ ຫລາຍ ແລະເງິນຫລາຍພັນລ້ານດອລລ່າ ເຂົ້າໄປຊ່ວຍເຫລືອແຂວງ Aceh ຈົນຄວບຄຸມ ບໍ່ໄດ້ໃນໄລຍະໜຶ່ງ ຊຶ່ງເຮັດໃຫ້ ບາງອົງການປະກາດໂຈະ ການຊ່ວຍເຫລືອໄວ້ ທ່ານນາງ Mingming Remata-Evora ຜູ້ອຳນວຍການປະຈຳອິນໂດເນເຊຍຂອງອົງ ການພັດທະນາເດັກນ້ອຍ Plan International ທີ່ບໍ່ຂຶ້ນກັບລັດຖະບານ ເວົ້າວ່າ: ທ່ານນາງ Mingming Remata-Evora ແນະນຳໃຫ້ຮວມເອົາເລື່ອງການຫຸດຜ່ອນ ຄວາມສ່ຽງ ເຂົ້າໃນວຽກງານຊ່ວຍເຫລືອດ້ານການພັດທະນານັ້ນ ເພື່ອປ້ອງກັນບໍ່ໃຫ້ເກີດຄວາມຫາຍະນະດັ່ງກ່າວຂຶ້ນອີກ ບັນດານັກວິທະຍາສາດເວົ້າວ່າ ຟອງຍັກສຸນາມິທີ່ສ້າງຄວາມເສຍຫາຍນັ້ນ ໄດ້ກະທົບ ເກາະສຸມາດຕຣາມາເລື້ອຍໆ ໃນຕະຫລອດປະວັດສາດ ແລະເພາະສະນັ້ນ ພວກປະ ຊາຊົນທີ່ອາໄສຢູ່ຕາມຊາຍຝັ່ງທະເລ ກໍຄວນຈະກຽມຕົວໄວ້ ເພື່ອຮັບມືກັບໄພສຸນາມິ ອີກຄັ້ງໜຶ່ງ